OpenLLM-France/wikimedia huggingface dataset:
# Pale Rider

Pale Rider (euskaraz Zaldizko zurbila) Clint Eastwood estatubatuar zinema zuzendari eta aktorearen 1985eko filma da. Aktore hauek antzeztu zuten bertan: Clint Eastwood bera, Michael Moriarty eta Carrie Snodgress.
1980ko hamarkadan filmatu zen, hain zuzen ere Western generoaren gainbehera garaian, eta 1985an Silverado filmarekin batera estreinatu zen, biak ere estatubatuar herri kulturan hain sustraitua dagoen filma genero hori suspertu nahiz.
Western generoa —jada agortuta zegoen— eguneratu zuen: ondoren, 1990ko hamarkadaren hasierako Dances with Wolves eta Unforgiven filmekin batera genero horretako film nabarienetako bat bilakatu zen.

## Argumentua

Oharra: Atal honek istorio osoa edo amaiera argitzen du.
Mendebalde Urruneko leku menditsu eta isolatu batean, beren familiei jateko eman eta etorkizun oparoa lortzeko irrikaz, meatzari talde bat bertako lurretan urrea topatu asmoz lanean gogotsu dabil. Baina handik hurbil, Coy LaHood (Richard Dysart) jauntxoak haien bizimodu lasaia asaldatzeko prest dago: eskualde osoko meatzaritza industriaren jabea da, bai eta meatzari taldea hornidura bila joan ohi den herrikoa ere. Horretaz baliatuz, LaHoodek meatzariak leku hartatik aldegitera behartu nahi ditu eta haien lurrez jabetu.
Baina meatzariek LeHooden proposamenei muzin egin dietenez, LaHood mehatxu, eraso eta xantaiez baliatu da.
Halere, LaHood jauntxoak bere asmoak lortu behar dituen unean bertan, kanpotar izengabe bat iritsi eta leku hartako egoera aldatzen hasi da: predikatzailea da (Clint Eastwood) eta egoera goitik behera aldatu nahian, meatzari taldeari kemena eta talde izpiritua ematen saiatu da.
Dena den, LaHood ez da kikildu eta azken aukera bat darabil: Stockburn (John Russell) komisario beldurgarri eta gupidagabea, eta haren sei laguntzaileak, diruaren truk edozer lan zikin burutzeko gai diren soldatapeko hiltzaile profesionalak. Mehatxu horren aurrean, predikatzaileak iraganean laguntza izpirituala emateko asmoz, noizbait alboratu zituen armak berreskuratu ditu, eta arma haiekin Stockburn eta bere gizonei aurre egin die, meatzariei lagundu eta bere iragan iluneko zor zahar bat kitatzeko.

## Aktoreak

* Clint Eastwood: Predikatzailea.
* Michael Moriarty: Hull Barret.
* Carrie Snodgress: Sarah Wheeler.
* Richard Dysart: Coy LaHood.
* Christopher Penn: Josh LaHood.
* Sydney Penny: Megan Wheeler.
* Richard Kiel: Club morroskoa.
* Doug McGrath: Spider Conway.
* Chuck LaFont: Eddie Conway.
* Jeffrey Weissman: Teddy Conway.
* John Russell: Stockburn komisaria.
* S.A. Griffin: Folke udaltzaina.
* Jack Radosta: Grissom udaltzaina.
* Robert Winley: Kobold udaltzaina.
* Billy Drago: Mather udaltzaina.
* Jeffrey Josephson: Sedge udaltzaina.
* John Dennis Johnston: Tucker udaltzaina.
* Charles Hallahan: McGill.
* Marvin J. McIntyre: Jagou.
* Allen Keller: Tyson.
* Fran Ryan: Ma Blankenship.
* Richard Hamilton: Pa Blankenship.

## Kanpo estekak

* Pale Rider filmako IMDBko fitxa irakurgai (Ingelesez)
* Pale Rider filmaren iragarkia ikusgai. Youtube.com (Ingelesez)
* Datuak: Q503338
# Palencia de Negrilla

Palencia de Negrilla Salamancako udalerria da, La Armuña eskualdean dagoena.
2009ko urtarrilaren 1eko erroldaren arabera 182 biztanle zituen.

## Ikus, gainera

* Salamancako udalerrien zerrenda

## Kanpo estekak

* (Gaztelaniaz) Udalerriari buruzko informazioa Salamancako aldundiaren webgunean.
* Datuak: Q1768209
* Multimedia: Palencia de Negrilla / Q1768209
# Palenciana

Palenciana Kordobako probintziako udalerria da Subbética eskualdean dagoena. 2018an 1.481 biztanle zituen.

## Demografia

Biztanleriaren bilakaera :
| 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 1.560 | 1.569 | 1.571 | 1.572 | 1.584 | 1.567 | 1.565 | 1.579 | 1.584 | 1.594 |

## Ikus, gainera

* Kordobako udalerrien zerrenda

## Kanpo estekak

* (Gaztelaniaz) Webgune ofiziala
* Datuak: Q1444270
* Multimedia: Palenciana / Q1444270
# Palena

Palena Italiako udalerri bat da. Chietiko probintzian kokatuta dago, Abruzzo eskualdean. 1.234 biztanle ditu, 93,63 kilometro koadroko azaleran banatuta.

## Mugakideak

Palenak honako udalerri hauekin egiten du muga:
Ateleta Cansano Lettopalena Pacentro Taranta Peligna Campo di Giove Gamberale Montenerodomo Pescocostanzo

## Kanpo estekak

* Datuak: Q51258
* Multimedia: Palena (Italy) / Q51258
# Pale ale

Pale ale munduko garagardo estilo nagusietako bat da, ingeles tradiziokoa, goiko hartzidurakoa eta pale motako maltak dituena. Berez, estilo bat da (classic pale ale edo English pale ale izenaz ere ezaguna), baina, aldi berean, beste hainbat estiloren jatorria da, hala nola, Indian pale ale (IPA) edo American pale ale.
Pale hitzak "argi" eta "zurbil" esan nahi du ingelesez, eta pale garagardoak lager tipikoa baino kolore samar ilunagoa ohi izan arren, pale agertu zenean nagusiak ziren porter eta stout garagardo beltzak baino askoz argiagoa da.

## Kanpo estekak

* Datuak: Q2271859
* Multimedia: Pale ales / Q2271859
# Palena (Txile)

Palena Txileko hegoaldeko komuna da. Los Lagos eskualdeko Palena probintzian dago. 1.690 biztanle (2002).

## Kanpo estekak

* Datuak: Q51073
* Multimedia: Palena, Chile / Q51073
# Ostheim vor der Rhön

Ostheim vor der Rhön Alemaniako hiri-udalerri bat da, Bavaria estatuan. Azken zentsuaren arabera 3.323 biztanle zituen, 40,85 kilometro koadroko azaleran.

## Kanpo estekak

* Datuak: Q534579
* Multimedia: Ostheim vor der Rhön / Q534579
# Ostia (Antzinako Erromako hiria)

    Artikulu hau Antzinako Erromako portu hiriari buruzkoa da; beste esanahietarako, ikus «Ostia (argipena)».
Ostia edo Ostia Antica arkeologia aztarnategi handi bat da, gaur egungo Ostia (ofizialki, Lido di Ostia, Erroman) hiritik hurbil kokatua. Antzinako Erromako portu hiria zen, Erroma hiritik 25 kilometro hego-mendebaldera kokatua, Tiber ibaiaren bokalean; hala ere, ibaiak ekarritako lohien sedimentazioa dela eta, gaur egun itsasertzetik 3 kilometrora dago.
Gaur egun Erromako udalerriko auzo bat da, baina Erromatar Inperioaren garaian Inperioko hiriburuaren portua eta Italiako hiri handienetakoa izan zen. Elezaharraren arabera, K. a. 634. urtean Anko Martzio erregeak sortu zuen. Inperioaren garaian merkataritza-gune garrantzizkoa izan zen, eta Kartagoren kontrako gerretan indar handia izan zuen hango portuak. Konstantinoren agintaldian hasi zen hiriaren gainbehera. Ostian egindako indusketetan, hiri zaharrak oinplano erregularra izan zuela ikusi da; kale zuzen paraleloak, bost solairuko etxeak, eta denda eta biltegi asko.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. 157. araua: Europako hiriak. .

## Kanpo estekak

* Datuak: Q1012797
* Multimedia: Ostia Antica / Q1012797
# Ostiano

Ostiano Italiako udalerri bat da. Cremonako probintzian kokatuta dago, Lombardia eskualdean. 2.710 biztanle ditu, 19,49 kilometro koadroko azaleran banatuta.

## Mugakideak

Ostianok honako udalerri hauekin egiten du muga:
Gabbioneta-Binanuova Gambara Pessina Cremonese Pralboino Seniga Volongo

## Kanpo estekak

* Datuak: Q43003
* Multimedia: Ostiano / Q43003
# Ostia (argipena)

Ostia izenak adiera zenbait ditu:
* kristautasunean, ostia, mezan bildu direnei eskaintzen zaien legamiarik gabeko opil borobila, ofrenda gisa;
* Ostia, Antzinako Erromako portu hiria;
** Ostia, egungo Erromako auzoa, Antzinako Erromako hiri hartatik hurbil kokatua;
* ostia, muturreko bat edo bestelako kolpe bat izendatzeko arrunkeriazko hitza (ikus «Eraso fisiko»).
# Osthelderiella

Osthelderiella Tortricidae familiako tximeleta genero bat da. Bere espezie tipoa Osthelderiella amardiana da.

## Espezieak

| Espeziea | Irudia | Egoera |
| Osthelderiella amardiana | | daturik gabe |

## Kanpo estekak

* Datuak: Q7107678
* Espezieak: Osthelderiella
# Ostia (erlijioa)

    Artikulu hau opil borobilari buruzkoa da; beste esanahietarako, ikus «Ostia (argipena)».
Ostia (latinez: hostia) eukaristiako ogia da, gaur egun gari irinezko olata txiki biribila dena. Juduek Pessah aroan prestatzen zuten matzo izeneko ogian jatorria du. Liturgia katolikoan transubstantziazioaren elementu bat da.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q207104
* Multimedia: Hosts / Q207104
# Ostiak

Ostiak (errusieraz: Остя́к) Ob ibaiaren ibarreko basoetan bizi diren leinu paleo-siberiarretako kideez esaten zen. Ostiakak txikiak eta beltzaranak dira. Ehiztariak dira, eta samoiedo-en eragin nabarmena dute kulturan. Jada ez da izen hori erabiltzen; izan ere, hiru herri ezberdinak dira aurreko ostiak: khantiak, ketak eta selkupak.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q96481352
# Ostrakodermo

Ostrakodermo kordatuen filumeko Ostracodermi klaseko arrain fosilez esaten da. Ordoviziarrean eta Devoniarrean bizi izan ziren. Munduan izan diren arrainik antzinakoenak dira, gaur arte aurkitutako fosilen arabera. Burugainean hezurrezko oskol sendo bat zuten; gorputzaren gainerako aldeak ezkata lodiz estaliak zituzten. Gorputza horrela lotua edukitzeak igeri egiteko egokitasun handirik ematen ez zienez, itsas azpian ematen zuten bizitza. Ornodunak ziren, eta ez zuten barailarik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q74083
* Espezieak: Ostracodermi
# Ostratzar

Ostratzarra (Crassostrea gigas) Ostreidae familiako molusku kuskubiko bat da, ostren artean ohikoena. Espeziearen jatorrizko hedadura Asiako Pazifikoko kostaldea zen, baina gizakiaren eraginez Ipar Amerikara, Australiara, Europara eta Zeelanda Berrira ere zabaldu da.

## Kanpo estekak

* Datuak: Q20857
* Multimedia: Crassostrea gigas / Q20857
* Espezieak: Crassostrea gigas
# Ostrander (Minnesota)

Ostrander Minnesotako hiri bat da. Fillmore konderrian kokatua dago. 2010ean 254 biztanle zituen, 1,25 kilometro koadrotan banatuta.

## Ikus, gainera

* Fillmore konderria

## Kanpo estekak

* Datuak: Q741558
# Ostramondra

Ostramondra Alemaniako udalerria da. Turingia estatuan kokatuta dago, [[Sömmerda (barrutia)|Sömmerda]] barrutian. 2014an 503 biztanle zituen 18,4 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q556442
* Multimedia: Ostramondra / Q556442
# Ostrander (Ohio)

Ostrander Ohioko herri bat da. Delaware konderrian kokatua dago. 2010ean 643 biztanle zituen, 2,18 kilometro koadrotan banatuta.

## Ikus, gainera

* Delaware konderria

## Kanpo estekak

* Datuak: Q2593654
* Multimedia: Ostrander, Ohio / Q2593654
# Ostratice

Ostratice Eslovakiako udalerri bat da, Partizánskeko barrutian kokatuta. 11,31 km²ko azalera du eta 819 biztanle 2017ko datuen arabera.

## Historia

Idatzizko lehen aipamena 1193. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1044202
* Multimedia: Ostratice / Q1044202
# Orthornavirae

Orthornavirae birus-erreinu bat da, azido erribonukleikoz (RNA) egindako genomak dituena; genoma horiek RNAren mendeko RNA polimerasa (RdRp) bat kodetzen dute. RdRp hori RNA biralaren genoma RNA mezularian (mRNA) transkribatzeko eta genoma errepikatzeko erabiltzen da. Erreinu horretako birusek ere eboluzioari eragiten dioten zenbait ezaugarri partekatzen dituzte, hala nola mutazio genetikoen tasa handiak, birkonbinazioak eta berrantolamenduak.
Orthornaviraeko birusak Riboviria eremukoak dira. Erreplikaziorako RdRp baten ordez alderantzizko transkriptasa bat kodetu zuen molekula ez-biral bat izan daitekeen arbaso komun batetik eratortzen dira. Erresuma bost phyllumetan banatzen da, eta birusak beren genoma motaren, ostalarien gamaren eta antzekotasun genetikoaren arabera bereizten dituzte. Hiru genoma mota dituzten birusak sartzen dira: harizpi anitzeko RNA birusak, harizpi negatiboko RNA birusa eta harizpi bikoitzeko RNA birusa.
Birus-gaixotasun ezagunenetako asko erreinu honetako RNA birusek eragiten dituzte, besteak beste, koronabirusak, ebolaren birusa, gripearen birusa, elgorriaren birusa eta amorruaren birusa. Aurkitu zen lehen birusa, tabakoaren mosaikoaren birusa, erreinu honetakoa da. Historia modernoan, RdRp kodetzen duten ARN birusek gaixotasun-agerraldi ugari eragin dituzte, eta ekonomikoki garrantzitsuak diren labore asko kutsatzen dituzte. Birus eukariotiko gehienak, gizakien, animalien eta landareen birus gehienak barne, RdRp kodetzaileen RNA birusak dira. Aitzitik, birus prokariotiko gutxi daude erreinuan.

## Kanpo estekak

* Datuak: Q92190862
* Multimedia: Orthornavirae / Q92190862
* Espezieak: Orthornavirae
# Orthosaris

Orthosaris Yponomeutidae familiako tximeleta genero bat da. Bere espezie tipoa Orthosaris strictulata da.

## Espezieak

| Espeziea | Irudia | Egoera |
| Orthosaris strictulata | | daturik gabe |

## Kanpo estekak

* Datuak: Q7104912
# Orthoptera

Orthoptera (grezieratik, orthos, zuzen eta pteros, hegoa) intsektu Pterygota ordena bat da, aho murtxikatzailearekin. Hegoak dituztenean lehenengo parea koriazeoa da eta atzeko hegoak estaltzen ditu intsektua pausatua dagoenean. Hirugarren hanka parea normalki indartsua eta arantzatsua da eta salto egiteko prestaturik egoten da.
19.000 espezie ezagutzen dira, gehiengoa tropikalak, baina mundu osoan zehar badira. Gehienetan belarjaleak dira, eta batzuk laboreentzako izurriak izan daitezke, baina intsektujaleak ere daude. Ordena honetakoak dira matxinsaltoak, kilkerrak, luhartzak eta otiak.
Askotan entzumen eta soinua egiteko aparatuak dituzte. Entzumen organoak edo tinpanikoak tibiatan agertzen dira edo bestela abdomeneko lehenengo segmentuan. Soinua sortzen duten organoak hanketan egon daitezke.

## Erreferentziak

* ↑ Fernando Pedro PEREZ: Euskal Herriko intsektuak: kilkirrak, matxinsaltoak eta txitxiburduntziak Euskomedia.org
* Datuak: Q167810
* Multimedia: Orthoptera / Q167810
* Espezieak: Orthoptera
# Otto Wagner

Otto Koloman Wagner (Viena, 1841eko uztailaren 13a - ibidem, 1918ko apirilaren 11) Austriar arkitektoa izan zen. Vienan eta Berlinen egin zituen arkitektura-ikasketak. Bizimodu modernoari ondo egokitu dakiokeen egitura soileko eta dekorazio apaleko arkitekturaren bultzatzailea izan zen, Van de Velderekin eta Sullivanekin batera. Haren lan nagusietako bat Vienako aurrezki-kutxaren egoitza izan zen, beiraz eta altzairuz eraikia. Lan teoriko ugari idatzi zituen. Garai hartan sortu zen Vienako Sezesioa.

## Irudi galeria

* Rumbach kaleko sinagoga, Budapest
* Lehen Wagner villa
* Karlsplatz geltokia, Viena
* Majolika etxea
* San Leopoldo eliza, Viena
* Wagner eserlekua
* Bigarren Wagner villa

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q84287
* Multimedia: Otto Wagner / Q84287
# Otto Wilhelm von Struve

Otto Wilhelm von Struve (1819ko maiatzak 7 (apirilak 25 juliar egutegiaren arabera), Durpat, Estonia-1905eko apirilak 14, Karlsruhe, Alemania) alemaniar jatorriko astronomo errusiar bat izan zen. Bere izena errusieraz ohi Otto Vasil'evich Struve (Отто Васильевич Струве) idazten da.
Astronomo dinastia ospetsu baten zati da. Friedrich George Wilhelm von Struveren semea eta Otto von Struveren aitona da. Bi seme iza zituen: Ludwig Struve (1858ko azaroak 1-1920ko azaroak 4) Otto Struveren aita izan zena, eta Hermann Struve (1854ko urriak 3-1920ko abuztuak 12).
Bere aitaren laguntzaile bezala lan egin zuen, eta Pulkovo Behatokian bere oinordekoa izan zen 1889 arte. 1885ean, behatokian 75 zentimetroko diametroa zuen teleskopio errefraktore bat jarri zen, garai hartan munduko handiena izan zena. Bere aitaren lanarekin jarraitu zuen, eta izar bikoitzak bilatzen jarraitu zuen. Urano eta Neptunoren ilargiak behatu eta Saturnoren eraztunak neurtu zituen.
Royal Astronomical Societyko urrezko domina lortu zuen 1850ean.
768 Struveana asteroideak bere familiaren omenez jasotzen du izena.
* Datuak: Q58847
* Multimedia: Otto Wilhelm von Struve / Q58847
# Otto Schmidt

Otto Ioulievitch Schmidt —errusieraz: Отто Юльевич Шмидт— (Mogilev, Errusiar Inperioa, gaur egun Bielorrusia, 1891ko irailaren 30a/irailaren 18a – 1956ko irailaren 7a) sobietar zientzialaria, matematikaria, astronomoa, geofisikoa, estatu-gizona, akademikoa, gerra heroia (1937ko ekainaren 27a) eta Sobietar Batasuneko Alderdi Komunistako militantea izan zen.

## Eponimia

Otto Schmidt izenak leku izen desberdinetan aurki dezakegu:
* Pelageya Fedorovna Shajn astronomo errusiarrak planetoide bati 2108 Otto Schmidt izena jarri zion.
* Kara itsasoan uharte batek bere izena du.
* Txuktxien itsasoa lurmutur batek bere izena du.
Hauetatik kanpo. Errusiako zenbait erakundi zientifikok "Otto Schimidt" izena dute.

## Kanpo estekak

* (Errusieraz) Otto Ioulievitch Schmidt, gerra-heroia.
* Datuak: Q167997
* Multimedia: Otto Schmidt / Q167997
# Otto Stern

Otto Stern (Sorau, 1888ko otsailaren 17a - Berkeley, California, 1969ko abuztuaren 17a) alemaniar fisikaria izan zen.
Breslauko Unibertsitatean doktoratu zen Kimika eta Fisikan. Frankfurten, Rostocken, Hanburgon eta Pittsburgen (Estatu Batuetan) izan zen irakasle. 1915 urtean irrada molekularren metodoa hobetu zuen, eta 1921ean atomoen tasun magnetikoak aurkitu zituen. W. Gerlachekin batera oinarrizko momentu magnetikoa neurtu zuen (Bohren magnetoia). 1932an, gasen teoria zinetikorako oinarrizkoa den gas-molekulen lastertasunaren neurketa zehatza egin zuen, eta 1933an, protoiaren momentu magnetikoa aurkitu zuen. 1943 urtean, Fisikako Nobel Saria jaso zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q57072
* Multimedia: Otto Stern / Q57072
# Otto Stolz

Otto Stolz (Hall in Tirol, 1842ko maiatzaren 3a – Innsbruck, 1905eko azaroaren 23a) austriar matematikaria izan zen.
Stolz analisi matematikoari eta infinitesimalei buruzko lanengatik da ezaguna. Stolz–Cesàro teoremari ematen dio izena.

## Biografia

Otto Stolz psikiatra ospetsu baten semea zen. Gaztaroa Hall in Tirolen igaro zuen, Innsbrucketik 10 kilometro ekialdera dagoen herri batean. Han frantziskotarren ordenari lotutako erakunde batean hasi zituen ikasketak. Innsbruckeko Akademisches Gymnasium-en jarraitu zuen bere prestakuntza. Geroago Fisika ikasi zuen hiri berean. 1863an Vienara joan zen bizitzera, eta 1864an Matematikan doktoratu zen, Geometriari buruzko tesia burutuz.
1869tik eta bi urtez Berlinen kokatu zen Karl Weiersstraß, Ernst Eduard Kummer eta Leopold Kronecker matematikariekin ikasteko. Analisi matematikoari buruzko lehenengoaren teoriek eragin handia izan zuten harengan. 1871n Alfred Clebsch eta Felix Klein-en hitzaldietara joaten zen Göttingengo Unibertsitatean (Göttingen). Harrezkero, geometria analitiko eta aljebraikoari, trigonometria esferikoari, analisi errealari eta, bereziki, serieen, limiteen eta integrazioaren teorian konbergentzia-problemei buruzko elkartruke epistolarra izango zuen Kleinekin.
1872ko uztailean Innsbruck-eko Unibertsitateko Matematikako katedradun izendatu zuten. Geroago Austriako Zientzia Akademia Inperialeko kide izango zen. 1905ean hil zen, Einleiitung in die Funktionentheorie (Funtzioen Teoriaren Sarrera) lana amaitu eta gutxira.
Bere semea, Otto Stolz historialaria, Tiroleko historian eta folklorean espezialista zen.

## Argitaratutako lana

* Vorlesungen über allgemeine Arithmetik, Leipzig 1885/86 (Aritmetika orokorrari buruzko hitzaldiak).
* Grössen und Zahlen, 1891 (Magnitude eta Kalkulua).
* Leçons nouvelles sur l'analyse infinitésimale et ses applications géométriques, 1894. urtean bere lehen zatia, Principes généraux (Printzipio Orokorrak), liburu sorta bat. Ondoren, Étude monographique des principales fonctions d'une seule variable (Aldagai bakar baten funtzio nagusien azterketa monografikoa, 1895) eta beste bi liburuki etorri ziren.
* Grundzüge der Differential- und Integralrechnung, Leipzig 1893/96 (Kalkulu diferentzial eta integralaren oinarriak).
* Theoretische Arithmetik, 1902, J.A. Gmeiner ( Aritmetika Teorikoa) bere ikaslearekin batera.
* Einleitung in die Funktionentheorie, Leipzig 1905, J.A. Gmeinerrekin batera. (Funtzioen teoriarako sarrera).
* Jahresberichte der Deutschen Mathematiker vereinigung, J. A. Gmeiner-ekin batera, 1906.
* (B. Bolzanoren garrantzia kalkulu infinitesimalaren historian)

## Erreferentziak

* 1 2 O'Connor, John J.; Robertson, Edmund F.. MacTutor History of Mathematics archive. University of St Andrews..
* ↑ Según señala el también matemático Abraham Robinson en J. W. Dauben, Dictionary of Scientific Biography (New York 1970-1990)

## Kanpo estekak

* Datuak: Q79032
* Multimedia: Otto Stolz / Q79032
# Otto Wallach

Otto Wallach (Königsberg, Prusia —gaur Kaliningrad—, 1847ko martxoaren 27a - Göttingen, Alemania, 1931ko otsailaren 26a) alemaniar kimikaria izan zen.

## Biografia

Bonngo eta Göttingengo Unibertsitateetako irakasle izan zen. Terpenoa, kanforra eta esentzia-olioak ikertu zituen batez ere. Kimika organiko eta industrialaren zabalkundean eragin handia izan du. 1910ean Kimikako Nobel saria eman zioten konposatu aliziklikoen alorrean egindako azterketengatik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q57127
* Multimedia: Otto Wallach / Q57127
# Otto Sverdrup

Otto Neumann Knoph Sverdrup (Bindal, 1854ko urriaren 31 – Sandvika, 1930ko azaroaren 26a) norvegiar esploratzaile polarra izan zen.
1888an Fridtjof Nansen espedizioan Groenlandian zehar satu zen. 1895ean Fram itsasontziaren buru izan zen Nansen Ipar Polora iristen saiatzen zen bitartean. 1897an berriz ere Framen ontziratu zen eta Groenlandia zirkumnabigatzen saiatu zen. Negua Ellesmere uhartean igaro behar izan zuen eta eskualdea esploratu zuen. 1899tik 1902ra beste hiru negu igaro zituen Ellesmere uhartean eta Sverdrup uharteak aurkitu zituen. Ondorengo urteetan Siberiako Artikoko eskualdeak esploratu zituen.

## Kanpo estekak

* Datuak: Q321261
* Multimedia: Otto Sverdrup / Q321261
# Otto Schaden

Otto John Schaden (1937ko abuztuaren 26a - 2015eko azaroaren 23a) estatubatuar egiptologo bat izan zen.
Tennesseeko Memphiseko Unibertsitatean Amenmesesen hilobiaren indusketetako (Amenmesse Tomb Project) zuzendaria. Amenmeses faraoiaren hilobia den KV10ean lan egin zuen Erregeen Haraneko eremu nagusian, eta mendebaldeko haraneko WV23, WV24 eta WV25 hilobiak garbitu eta ikertu zituen.
2006ko otsailaren 8an bere taldeak KV63 hilobia aurkitu zuela adierazi zuen, aurkikuntza 2005eko martxoaren 10ean egin zen arren. Kalterik gabeko ezkutaleku bat da, 1922an Howard Carterren taldeak Tutankamonen hilobia den KV62a aurkitu zuenetik aurkitutako lehena.
# Pedologia

Pedologia lurzoruaren zientzia da, bereziki lurzoruaren sorrera, egitura, morfologia eta sailkapenarekin loturik. Lurzoruen zientzietako bat da, edafologiarekin batera.

## Kanpo estekak

* Datuak: Q215501
* Multimedia: Soil science / Q215501
# Pedoptila

Pedoptila Himantopteridae familiako tximeleta genero bat da. Bere espezie tipoa Pedoptila nemopteridia da.

## Espezieak

| Espeziea | Egoera |
| Pedoptila catori | daturik gabe |
| Pedoptila nemopteridia | daturik gabe |
| Pedoptila nigrocristata | daturik gabe |
| Pedoptila thaletes | daturik gabe |
| Pedoptila ubangiana | daturik gabe |

## Kanpo estekak

* Datuak: Q7159344